b'\n_START_ARTICLE_\nAnaniasz Zaj\xc4\x85czkowski\n_START_SECTION_\nBiografija\n_START_PARAGRAPH_\nGim\xc4\x97 1903\xc2\xa0m. lapkri\xc4\x8dio 12 d. Trakuose, Aleksandro ir Emilijos Bezekovi\xc4\x8di\xc5\xabt\xc4\x97s \xc5\xa1eimoje. Mok\xc4\x97si \xc5\xbdygimanto Augusto gimnazijoje Vilniuje. Baig\xc4\x99s mokslus i\xc5\xa1vyko studijuoti \xc4\xaf Krokuvos uiversitet\xc4\x85. 1929 m. tapo moksl\xc5\xb3 daktaru, jo darbas buvo skirtas gimtosios kalbos gramatikai. 1929-1931 m. studijavo Berlyne, Stambule ir Pary\xc5\xbeiuje. Krokuvos universitete dirbo filologijos katedros asistentu. 1932 m. prad\xc4\x97jo d\xc4\x97styti turk\xc5\xb3 kalb\xc4\x85 Var\xc5\xa1uvos universiteto orientalistikos institute. 1935 m. tapo profesoriumi. 1945-1969 m. turkologijos katedros vadovas, 1945-1950 m. Vroclavo universiteto orientalistikos katedros ved\xc4\x97jas. 1961 m. tapo Berlyno universiteto garb\xc4\x97s daktru, 1966 m. Tbilisio, 1967 m. Man\xc4\x8desterio. Skait\xc4\x97 paskaitas Maskvoje, Jeruzal\xc4\x97je, Neapolyje, Maince ir Stambule. 1945-1970 m. buvo Lenkijos karaim\xc5\xb3 bendrijos pirmininkas. Para\xc5\xa1\xc4\x97 apie 300 mokslini\xc5\xb3 straipsni\xc5\xb3. Mir\xc4\x97 1970 m. baland\xc5\xbeio 6 d. Romoje.'